Η μελέτη της έκφρασης των υποδοχέων της φυσικής ανοσίας στη λοίμωξη και στη σήψη
Authors: Γκουγκουρέλας Ιωάννης 
Published: September 2021

ΠΕΡΙΛΗΨΗΗ σήψη είναι ένα πολύπλοκο σύνδρομο που χαρακτηρίζεται από την παρουσία λοίμωξης και γενικευμένης αντίδρασης του ανοσιακού συστήματος. Θεωρείται μια εξελισσόμενη διαδικασία με αφετηρία την εντοπισμένη λοίμωξη, η οποία πυροδοτεί τη συστηματική φλεγμονώδη απόκριση, γνωστή ως Σύνδρομο Συστηματικής Φλεγμονώδους Αντίδρασης (ΣΣΦΑ). H αναζήτηση βιοδεικτών που να έχουν ισχυρή συσχέτιση με τη διάγνωση της σήψης ώστε να μπορούν να διευκολύνουν τον κλινικό ιατρό στην επιβεβαίωση ή στον αποκλεισμό της διάγνωσης ή και στην πρόγνωση της βαρύτητας της σήψης αποτελεί θέμα εντατικής έρευνας.Προς την κατεύθυνση αυτή μελετάται ο υποδοχέας των κυττάρων της φυσικής ανοσίας TREM-1 (Triggered Receptor Expressed on Myelocytes-1). Ο ρόλος του TREM-1 είναι να ενισχύει τις φλεγμονώδεις αντιδράσεις μέσω της ενίσχυσης της φαγοκυτταρικής ικανότητας των μακροφάγων, της παραγωγής οξειδωτικών ριζών οξυγόνου και προφλεγμονωδών κυτταροκινών. Mελετήθηκαν συνολικά 70 άτομα που αποτέλεσαν 3 ομάδες ασθενών: Τριάντα επτά (37) ασθενείς, έπασχαν από σηπτικό σύνδρομο, σύμφωνα με τους ορισμούς της διεθνούς εταιρείας για τη καταπολέμηση της σήψης, εκ των οποίων 27 είχαν σήψη χωρίς σημεία ανεπάρκειας οργάνων και 10 ασθενείς είχαν σοβαρή σήψη/σηπτική καταπληξία. Στην ομάδα Β περιλήφθησαν 16 ασθενείς με αυτοάνοσα νοσήματα (8 ασθενείς με Ρευματοειδή Αρθρίτιδα (ΡΑ) και 8 ασθενείς με Συστηματικό Ερυθηματώδη Λύκο (ΣΕΛ)) που πληρούσαν τουλάχιστον 2/4 κριτήρια ΣΣΦΑ.Σκοπός της μελέτης ήταν η αξιολόγηση του mTREM-1 και του sTREM-1 υποδοχέα επί του μεμβρανικού PRR υποδοχέα TLR4 των μακροφάγων, στη διάγνωση της σήψης καθώς και η σύγκριση της διαγνωστικής ακρίβειας του sTREM-1 με ένα καθιερωμένο δείκτη, την προκαλσιτονίνη. Σε όλες τις ομάδες μελέτης πραγματοποιήθηκε μέτρηση:1.της εκατοστιαίας έκφρασης των TLR4/TREM-1 υποδοχέων στα CD14+ μακροφάγα του αίματος και του μέσης έντασης φθορισμού σε σύγκριση με τον μη ειδικό ανοσοφθορισμό (IgG/CD14). Η μελέτη πραγματοποιήθηκε με τη μέθοδο της κυτταρομετρίας ροής (FACS) 2.των επίπεδων του διαλυτού υποδοχέα sTREM-1 στον ορό με ELISA 3.της προκαλσιτονίνης του ορού με ELFAΤα αποτελέσματα έδειξαν ότι: •Και οι δυο μορφές του ΤREM-1 (μεμβρανικός – διαλυτός) αυξάνονται στους ασθενείς με σήψη σε σύγκριση με τους ασθενείς που εμφανίζουν ΣΣΦΑ στα πλαίσια αυτοάνοσων νοσημάτων (ΡΑ-ΣΕΛ). •Και οι δυο μορφές του ΤREM-1 (μεμβρανικός – διαλυτός) αυξάνονται στους ασθενείς με αυτοάνοσα νοσήματα (ΡΑ-ΣΕΛ) όταν αυτά εκδηλώνονται με ΣΣΦΑ σε σύγκριση με τους υγιείς. •Η προγνωστική αξία του TREM-1 στο καθορισμό της βαρύτητας της σηπτικής κατάστασης αφορούσε μόνο ασθενείς που παρουσιάζουν ανθιστάμενη σηπτική καταπληξία, και όχι σε ασθενείς στα ενδιάμεσα στάδια της σήψης. •Η πυελονεφρίτιδα φαίνεται ότι προκαλεί σε μικρότερο βαθμό επαγωγή του m/sTREM-1 σε σχέση με άλλες υψηλής κλινικής βαρύτητας λοιμώξεις. Τα επίπεδα του m/sTREM-1 δεν σχετίστηκαν με τον παθογόνο οργανισμό που προκαλεί την κλινική εικόνα, στους ασθενείς όπου ταυτοποιήθηκε ο παθογόνος μικροοργανισμός. •Παρόλο που βρίσκονται αυξημένοι στους ασθενείς με ΡΑ οι m/sTREM-1 δεν σχετίστηκαν με το δείκτη DAS. Στους ασθενείς με ΣΕΛ μόνο ο sTREM-1 σχετίζεται με το δείκτη SLEDAI. •Ο sTREM-1 έχει εφάμιλλη αρνητική προβλεπτική αξία με τη PCT αλλά υψηλότερη θετική προγνωστική αξία στους ασθενείς με ΣΣΦΑ αλλά όχι σε στατιστικώς σημαντικά επίπεδα. Συμπερασματικά, ο sTREM-1 παρουσιάζει εφάμιλλη διαγνωστική ακρίβεια με την προκαλσιτονίνη (PCT) για τη διάκριση ΣΣΦΑ λοιμώδους και αυτοάνοσης αρχής.